**ФОРМУЛЯР ЗА ЧАСТИЧНА ПРЕДВАРИТЕЛНА ОЦЕНКА НА ВЪЗДЕЙСТВИЕТО**

**Институция:** ОБЩИНА ПЛОВДИВ И ОБЩИНСКИ СЪВЕТ ПЛОВДИВ

**Нормативен акт:** НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА ОПРЕДЕЛЯНЕТО РАЗМЕРА НА МЕСТНИТЕ ДАНЪЦИ НА ТЕРИТОРИЯТА НА ОБЩИНА ПЛОВДИВ.

**Дата:**  Декември 2019 г.

**Контакт за въпроси:** Евелин Парасков

Председател на ППГОС „Съюз за Пловдив“

**Телефон:** 0885/012 186

**І. ДЕФИНИРАНЕ НА ПРОБЛЕМА:**

Предлаганите промени в размера на коефициента на екологичния компонент на отделни категории превозни средства са свързани с приетата в ЗМДТ нова концепция за промени в данъчното законодателство по отношение облагането на превозните средства, продиктувана от направените препоръки при разработването на програми за управление на качеството на атмосферния въздух, както и с постигане на съответствие с европейски директиви, свързани с чистотата на въздуха и справяне с превишението на пределно допустимите стойности за концентрации на замърсители.

Новата концепция е насочена към по-тясно обвързване на политиката за по-чист въздух с екологичните характеристики на съответните превозни средства, като чрез нея се отчитат и прилагат ясно дефинирани екологични критерии относно регистрираните и управлявани автомобили.

Осигуряването на законосъобразност на административния процес по определянето на данъка върху превозните средства в Община Пловдив за кръга от задължени лица е гаранция за доброто управление на местната власт и е доказателство, че същата има капацитет и възможност да се справи ефективно с многобройните си сложни задължения и в интерес на обществото по прозрачен, отговорен и справедлив начин.

Съгласно разпоредбата на чл.1, ал.3 от ЗМДТ, когато до края на предходната година общинският съвет не е определил размера на местните данъци за текущата година, местните данъци се събират на базата на действащия размер към 31 декември на предходната година.

Във връзка с гореизложеното, в срок до 31 декември 2019 г. е необходимо да бъдат определени размерите на данъка върху превозните средства за 2020 г. в Община Пловдив.

Последващи оценки на въздействието ще бъдат направени след влизането в сила на подзаконовия нормативен акт.

**ІІ. ЦЕЛИ:**

С приемането на промените, предложени в проекта на Наредба за изменение и допълнение на Наредбата за определянето размера на местните данъци на територията на Община Пловдив се предвижда постигането на следните основни цели:

* Намаляване възможностите за злоупотреби и отклонение от данъчно облагане с цел предотвратяване на щети за бюджета;
* Подобряване на контролната дейност на приходните администрации и гарантиране събираемостта на приходите от местни данъци;
* Осигуряване на стимули за придобиване на леки и на товарни автомобили с технически допустима максимална маса не повече от 3,5 т, които са с по-висока екологична категория, с оглед подобряване на качеството на атмосферния въздух посредством намаляване на транспортните емисии на вредни газове и фини прахови частици;
* Осигуряването на законосъобразност на административния процес по определянето на данъка върху превозните средства в Община Пловдив за кръга от задължени лица.

Целта на приемането на настоящите промени е повишаването на финансовата самостоятелност и автономност на общината и разширяването на базата за формиране на собствени приходи за Община Пловдив, като естествена основа за развитие на местните дейности.

Конкретна цел: Определяне на размерите данъка върху превозните средства за 2020 г. в Община Пловдив.

**ІІІ. ИДЕНТИФИЦИРАНЕ НА ЗАИНТЕРЕСОВАНИТЕ СТРАНИ:**

**Преки заинтересовани страни:**

1. Администрацията на Община Пловдив.

2. Физически и юридически лица - данъчно задължени лица по смисъла на ЗМДТ.

**Косвени заинтересовани страни:**

Гражданите и бизнеса, вкл. чрез техните организации, в качеството им на заинтересовани страни в отделните случаи /като засегнати и участници в обществените консултации/.

**ІV. ВАРИАНТИ НА ДЕЙСТВИЕ:**

При този нормативен акт не е възможно да бъдат формулирани варианти, различни от вариант „Без намеса” и предложеният вариант за приемане на наредбата.

По своята същност Наредбата осъществява пряко регулиране на определянето на дължим местен данък от субектите - физически и юридически лица, данъчно задължени лица по смисъла на ЗМДТ в Община Пловдив и поради тази причина вариантите са само два - Вариант 1 „Без намеса” и Вариант 2 „Приемане на наредбата”. Всякакъв друг междинен вариант би бил неизпълнение на нормативни актове от по-високо ниво.

**Вариант за действие 1 „Без намеса”:**

При този вариант ще се наблюдава:

* Ограничаване на възможността за повишаването на финансовата самостоятелност и автономност на общината и разширяването на базата за формиране на собствени приходи за Община Пловдив;

**Вариант за действие 2 „Приемане на наредбата”:**

При този вариант ще бъдат постигнати набелязаните цели и ще бъде осигурено:

* Повишаване на финансовата самостоятелност и автономност на общината и разширяването на базата за формиране на собствени приходи за Община Пловдив, като естествена основа за развитие на местните дейности.
* Осигуряване на законосъобразен административен процес по определянето на местните данъци в Община Пловдив.

**V. НЕГАТИВНИ ВЪЗДЕЙСТВИЯ:**

**Вариант за действие 1 „Без намеса”:**

Негативните въздействия за заинтересованите страни са следните:

1. Община Пловдив - създава се риск и предпоставка за:
* ограничаване на възможностите за гарантиране на събираемостта на приходите;
* завеждане на съдебни дела за незаконосъобразни действия на администрацията;
* извършване на финансови разходи по заведените дела и съдебни спорове.
1. За данъчно задължените лица по смисъла на ЗМДТ:
* няма да се намали административната тежест за бизнеса и гражданите;
* няма да бъдат ограничени възможностите за злоупотреби и избягване от облагане.

**Вариант за действие 2 „Приемане на наредбата”:**

Негативните въздействия за заинтересованите страни са следните:

1. Община Пловдив – не се очакват негативни въздействия от приемането на проекта на Наредба за изменение и допълнение на Наредбата за определянето размера на местните данъци на територията на Община Пловдив и не е необходимо разходване на бюджетни средства.

2. За данъчно задължените лица по смисъла на ЗМДТ - не се очакват негативни въздействия от приемането на проекта на Наредба за изменение и допълнение на Наредбата за определянето размера на местните данъци на територията на Община Пловдив.

**VІ. ПОЛОЖИТЕЛНИ ВЪЗДЕЙСТВИЯ:**

**Вариант за действие 1 „Без намеса”:**

Положителните въздействия за заинтересованите страни са следните:

Не се очакват положителни въздействия от не приемането на проекта на Наредба за изменение и допълнение на Наредбата за определянето размера на местните данъци на територията на Община Пловдив.

**Вариант за действие 2 „Приемане на наредбата”:**

Положителните очаквания от приемането на проекта на Наредба за изменение и допълнение на Наредбата за определянето размера на местните данъци на територията на Община Пловдив са свързани с:

* привеждане на нормативната база на Община Пловдив в съответствие със Закона за местните данъци и такси, с цел да се избегне евентуална колизия между текстовете на Наредбата за определянето размера на местните данъци на територията на Община Пловдив и Закона за местните данъци и такси;
* намаляване на възможностите за злоупотреби и отклонение от данъчно облагане;
* намаляване на административната тежест за лицата и разходите за спазване на законодателството;
* осигуряване на равнопоставеност на субектите, чрез прецизиране на разпоредбите;
* новата концепция за определяне на данъка върху превозните средства за леки автомобили и товарни автомобили с технически допустима максимална маса не повече от 3,5 т, предложена с измененията в ЗМДТ, е с очаквано положително екологично въздействие;
* създаването на стимули за обновяване на автомобилния парк и осигуряване на безопасност при движението на моторните превозни средства по пътищата и постигане на по-голяма справедливост при определяне на данъка върху превозните средства и равнопоставеност между собствениците на леки и товарни автомобили с технически допустима максимална маса не повече от 3,5 т;
* осигуряване на законосъобразен административен процес по определянето на местните данъци в Община Пловдив.

**VІІ. ПОТЕНЦИАЛНИ РИСКОВЕ:**

**Вариант за действие 1 „Без намеса”:**

Потенциалните рисковете за заинтересованите страни са следните:

* невъзможност за гарантиране на устойчиво събиране на приходите от местни данъци;
* завеждане на съдебни дела за незаконосъобразни действия на администрацията;
* извършване на финансови разходи по заведените дела и съдебни спорове;
* няма да се намали административната тежест за бизнеса и гражданите;
* няма да бъдат ограничени възможностите за злоупотреби и избягване от данъчно облагане.

**Вариант за действие 2 „Приемане на наредбата”:**

Не са идентифицирани конкретни рискове при реализирането на Вариант 2 „Приемане на наредбата”.

**VІІІ. АДМИНИСТРАТИВНА ТЕЖЕСТ ЗА ФИЗИЧЕСКИТЕ И ЮРИДИЧЕСКИТЕ ЛИЦА:**

* Ще се повиши
* Ще се намали
* Няма ефект

Предложеният проект на Наредбата не налага административни и структурни промени. Не се създават нови регулаторни режими.

**ІХ. СЪЗДАВАТ ЛИ СЕ НОВИ РЕГИСТРИ?**

Не се създават нови регистри.

**Х. ВЪЗДЕЙСТВИЕ ВЪРХУ МИКРО, МАЛКИ И СРЕДНИ ПРЕДПРИЯТИЯ (МСП):**

□ Актът засяга пряко МСП

□Актът не засяга МСП

□Няма ефект

Направените предложения за изменение и допълнение на ЗМДТ съответстват на принципа на равнопоставеност и не предвиждат различно третиране за различните групи предприятия. В този смисъл, всички данъчно задължени лица за местни данъци, включително МСП, са идентифицирани като заинтересована страна по проекта на акта.

**ХІ. ПРОЕКТЪТ НА НОРМАТИВЕН АКТ ИЗИСКВА ЦЯЛОСТНА ОЦЕНКА НА ВЪЗДЕЙСТВИЕТО:**

□ Да

□ Не

**ХІІ. ОБЩЕСТВЕНИ КОНСУЛТАЦИИ:**

Проектът на наредбата ще бъде публикуван в интернет за обществени консултации за 14 дни, на официалната страница на Община Пловдив, раздел „Проекти на нормативни актове”.

Постъпилите в този срок предложения и становища ще бъдат отразени в справка, която ще бъде публикувана на официалната страница на Община Пловдив в предвидения от закона срок.

**ХІІІ. ПОДПИС НА ОТГОВОРНОТО ЛИЦЕ:**

Телефон: 0885/012 186, 0886/999903, ел. поща: szplovdiv@abav.bg

Тази оценка на въздействието представя аргументирано вероятните ефекти от предложеното действие.

Име: Евелин Парасков – Председател на ППГОС „Съюз за Пловдив“

**Дата:** Декември 2019 г.

**Подпис:/п/**